Държавен вестник, бр. 26, 2011 г., стр. 67

БРОЙ  26	
Д Ъ Р Ж А В Е Н  В Е С Т Н И К 	
СТР.  67  
училище. Кандидат-курсантите се запознават с 
условията за провеждане на учебния процес и 
за настаняването им по време на обучението, 
с графика, условията и местата за провеждане 
на конкурсните изпити, реда за проверка на 
здравословното състояние и психичната им 
пригодност за обучение във висше военно 
училище.
Чл. 14. (1) Кандидат-курсантите полагат:
1. писмен конкурсен изпит по предмет от 
учебния план на средното училище;
2. тест за проверка на физическата годност;
3. писмен тест по английски, френски или 
немски език.
(2) Предметът на писмения конкурсен изпит 
и тестът по ал. 1, т. 3 за всяка специалност се 
определя със заповедта по чл. 12, ал. 2. 
Чл. 15. (1) Учебното съдържание за канди­
дат-курсантските изпити и тестове се определя, 
както следва:
1. за писмените конкурсни изпити – в съот­
ветствие с действащите в годината на канди­
датстване учебни планове и учебни програми 
на средните училища в Република България;
2. за тестовете по чл. 14, ал. 1, т. 3 – от 
висшето военно училище.
(2) Тестът за проверка на физическата годност 
се провежда по упражнения и нормативи за 
оценка в съответствие с действащата нормативна 
уредба, обявени със заповедта на началника 
на висшето военно училище по чл. 12, ал. 2. 
(3) Кандидат-курсантите се явяват на теста 
за проверка на физическата годност по спортно 
облекло, което си осигуряват самостоятелно.
Чл. 16. Оценяването на резултатите от из­
питите и тестовете се извършва, както следва:
1. от писмения конкурсен изпит – по ше­
стобалната система;
2. от теста за проверка на физическата год­
ност – с „издържал“ или „неиздържал“;
3. от теста по чл. 14, ал. 1, т. 3 – с „издър­
жал“ или „не издържал“; оценка „издържал“ 
се поставя за постигнати не по-малко от 70 на 
сто верни отговора от теста. 
Чл. 17. (1) В предварително обявените дни 
за провеждане на конкурсни изпити (тестове) 
всички кандидат-курсанти са длъжни да се явят 
във висшето военно училище не по-късно от 
7,30 ч., като задължително носят личната си 
карта. Разпределението на кандидат-курсантите 
по зали се обявява пред тях в деня на изпита 
(теста). 
(2) Началото, продължителността и краят на 
изпитите и тестовете се определят от началника 
на висшето военно училище.
(3) След определения час на започване на 
изпитите и тестовете в залите не се допускат 
кандидат-курсанти и лица, които не са в състава 
на комисиите.
Чл. 18. (1) Работите от писмения конкурсен 
изпит задължително се проверяват и оценяват 
с точност до 0,25 от двама проверяващи неза­
висимо един от друг. 
(2) Тестовете по чл. 14, ал. 1, т. 3 се прове­
ряват от двама проверяващи независимо един 
от друг. 
(3) Резултатите от проведените изпити и 
тестове се отразяват в протоколи, които се пред­
ставят на председателя на изпитната комисия. 
(4) Изпитната комисия поставя крайната 
оценка на всяка писмена конкурсна работа, 
както следва: 
1. оценката се определя въз основа на оцен­
ките от протоколите; тази оценка се нанася 
върху писмената работа и се удостоверява с 
подписите на проверяващите и на председателя 
на изпитната комисия;
2. при разлика между оценките на двамата 
проверяващи от 0,25 оценката се закръглява в 
полза на кандидат-курсанта; 
3. при разлика между оценките на двамата 
проверяващи от 0,50 оценката се изчислява като 
средноаритметична на двете оценки; 
4. при разлика между оценките на двамата 
проверяващи, по-голяма от 0,50, оценката се 
определя от арбитър; неговата оценка е окон­
чателна; той я нанася върху писмената работа 
и се подписва; арбитърът съставя протокол 
за прегледаните от него писмени работи и се 
подписва. 
(5) Писмените конкурсни изпити и тестове 
са анонимни. Писмена работа, върху която има 
умишлено поставен знак, се анулира. 
(6) Кандидат-курсанти, които са получили 
на конкурсен изпит оценка, по-ниска от „сре­
ден 3,00“, не са се явили на тест по чужд език, 
както и тези, получили оценка „неиздържал“ 
на теста за проверка на физическата годност, 
отпадат от конкурса. 
(7) Резултатите от конкурсните изпити и 
тестовете са окончателни и важат само в го­
дината на кандидатстването. 
(8) С решение на академичния съвет на 
висшето военно училище се организират и 
провеждат предварителни конкурсни изпити 
и тестове. Получените резултати могат да се 
използват при образуването на състезателния 
бал в годината на кандидатстване. Графикът на 
предварителните конкурсни изпити и тестове, 
редът и условията за провеждането им се обя­
вяват в интернет страницата на съответното 
висше военно училище.
Чл. 19. (1) На кандидатите, лауреати на 
национални и международни олимпиади по 
предмет, който съответства на предмета на 
писмения конкурсния изпит, и завършили сред­
но образование в годината на провеждане на 
олимпиадата, се признава оценка „отличен 6,00“.